laion/Wikipedia-Exotic huggingface dataset:
חאתם שיבלי

חאתם שיבלי (בערבית: حاتم شبلي; נולד ב-5 באוגוסט 1969) הוא ראש המועצה המקומית שבלי - אום אל-גנם. נולד לחאלד ועריפה וגדל בשבלי. הבכור מבין ארבעה אחים ואחיות. למד בבית ספר יסודי "שבלי" ובית ספר רב תחומי עמל דבוריה. בשנים 1989–2001 עבד כסמנכ"ל תפעול בחברה לשיווק מזון פוד - קלאב. במקביל למד לתואר ראשון במנהל עסקים במכללה למינהל וסיים בשנת 2002. בשנים 2002–2007 שימש סמנכ"ל מחלקה מסחרית בחברת הליסינג דורנט. בשנת 2007 הקים את חברת הליסינג ש. ישראל ליסינג תפעולי ומאז עבד כעצמאי עד לבחירתו כראש מועצה ב-2024. בנוסף התנדב במרכז תרבות נוער וספורט, מתנ"ס שבלי ושימש כסגן מנהל קבוצת הכדורגל "הפועל בני שבלי" עד להתפרקותה. בבחירות לרשויות המקומיות ב-2018 התמודד לראשות המועצה מול עדנאן סעאידה, נעים שבלי, ומוניר שיבלי. בסיבוב הראשון של הבחירות זכה שיבלי ל-29.65% מהקולות ולא עלה לסיבוב שני. באוקטובר 2023 נורו יריות לעברו והוא נפגע ברגלו. ב-19 באוגוסט עשרה כדורים נורו לעבר רכבו ונגרם לו נזק. בבחירות לרשויות המקומיות ב-2024 התמודד לראשות המועצה בשנית מול ראש המועצה המכהן מוניר שיבלי וסברי טליעאה, וניצח לאחר שקיבל 64.96% מהקולות לעומת 28.89% למוניר שיבלי. הוא נשוי לעורכת הדין שיבלי סאמיה ואב לארבעה. מתגורר בשבלי. מדיה וקבצים בנושא חאתם שיבלי בוויקישיתוף חאתם שיבלי, ברשת החברתית פייסבוק חאתם שיבלי, ברשת החברתית אינסטגרם חאתם שיבלי, ביישום טיקטוק דניאל שמיל, בכיר בדורנט הקים חברה מתחרה להשכרת רכב - ומפעיל אותה מאותו משרד, באתר TheMarker‏, 30 ביוני 2009 הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 8024, עמ' 4000 המסר המאיים למועמד לראשות המועצה, באתר כאן חדשות, ‏19 באוגוסט 2023 יריות נורו לעבר רכבו של מועמד בבחירות במועצת שיבלי, נזק נגרם לרכב, באתר רדיו קול רגע, ‏20 באוגוסט 2023 הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12188, התשפ"ד, 13 במרץ 2024, עמ' 4978
שווייץ באירוויזיון 1960

שווייץ באירוויזיון 1960 השתתפה עם השיר "Cielo e terra" (בעברית: "שמיים וארץ"), שבוצע על ידי אניטה טרוורסי. זוהי השתתפותה החמישית של שווייץ בתחרות הזמר של האירוויזיון. השיר והזמרת נבחרו בתחרות שערך הערוץ השווייצרי SRF 1 (אנ'). האירוע שבמסגרתו נבחרו השיר והזמרת שייצגו את שווייץ באירוויזיון 1960 אורגן ושודר על ידי הערוץ השווייצרי SRF 1 (אנ') ונערך בבזל ב-29 בפברואר 1960. תשעה משתתפים השתתפו בגמר התחרות. ב-29 במרץ 1960, ליל האירוויזיון, שרה טרוורסי שנייה בסדר ההופעות, לפני הולנד ואחרי מונקו. לבסוף, השיר הגיע למקום השמיני מתוך שלושה עשר מקומות, וקיבל חמש נקודות. שווייץ העניקה את הניקוד הגבוה ביותר (4) לממלכה המאוחדת ולנורווגיה. Results of the Final of London 1960 (באנגלית)
צבי הנינג'ה: טירוף המוטנטים

צבי הנינג'ה: טירוף המוטנטים (באנגלית: Teenage Mutant Ninja Turtles: Mutant Mayhem) הוא סרט קולנוע מונפש משנת 2023, שמשמש כאתחול לזיכיון "צבי הנינג'ה". הסרט בוים על ידי ג'ף רו וקיילר ספירס על בסיס תסריט מאת ברנדן או'בריאן, סת' רוגן, אוון גולדברג וג'ף רו. הסרט מכיל אנסמבל של כוכבים שמדבבים את הדמויות הראשיות, בהם איו אדבירי, מאיה רודולף, ג'ון סינה, סת' רוגן, רוז ביירן, ג'אנקרלו אספוזיטו, ג'קי צ'אן, אייס קיוב ופול ראד. הסרט, אשר הופק בתציב של 70 מיליון דולרים, גרף מעל ל-180 מיליון דולרים ברחבי העולם. הסרט קיבל מספר מועמדויות לפרסים, כולל מועמדות לפרס איגוד מבקרי הקולנוע האמריקאי ופרס אנני. בעקבות הצלחת הסרט מופק סרט המשך אשר מתוכנן לצאת לאקרנים ב-9 באוקטובר 2026, כמו כן הופקה סדרת טלוויזיה שמתרחשת בין שני הסרטים בשם "סיפורם של צבי הנינג'ה". המדען הנוכל בקסטר סטוקמן יוצר נוזל רדיואקטיבי שגורם לכל דבר עימו הוא בו במגע להפוך למוטנט. אף על פי כן סטוקמן נהרג על ידי אנשיה של סינתיה אוטרום. הנוזל הרדיואקטיבי של סטוקמן נשפך לביוב של העיר ניו יורק והופך ארבעה צבים – מיכלאנג'לו, לאונרדו, רפאל ודונטלו – וכמו גם חולדה בשם ספלינטר, למוטנטים דמויי אדם. ספלינטר מגדל ומאמן את הצבים בנין ג'וטסו, ומנחה אותם לחיות בסתר במנהרות הביוב מתחת לעיר. 15 שנים לאחר מכן, הצבים, פוגשים את העיתונאית הצעירה והשאפתנית אפריל אוניל, אשר מסייעת להם לחקור את מעשי השוד שבוצעים בניו יורק על ידי מוטנט מסתורי המכונה סופרפליי. החבורה מגלה בהמשך שסופרפליי חותר להפוך את כל בעלי החיים על פני כדור הארץ למוטנטנים על מנת שהמוטנטים ישלטו בכדור הארץ. מיקה אבי בתפקיד דונטלו שאמון בראון ג'וניור בתפקיד מיכלאנג'לו ניקולס קאנטו בתפקיד לאונרדו בריידי נון בתפקיד רפאל ג'קי צ'אן בתפקיד מאסטר ספלינטר איו אדבירי בתפקיד אפריל אוניל סת' רוגן בתפקיד ביבופ ג'ון סינה בתפקיד רוקסטדי אייס קיוב בתפקיד סופרפליי פול ראד בתפקיד מונדו גקו מאיה רודולף בתפקיד סינתיה אוטרום פסקול הסרט הוקלט והופץ ב-28 ביולי 2023 על ידי חברת התקליטים The Null Corporation. הוא הולחן על ידי טרנט רזנור ואטיקוס רוס. הסרט כולל גם מוזיקת היפ הופ שמבוצעת על ידי אמנים פופולריים שונים. מדיה וקבצים בנושא צבי הנינג'ה: טירוף המוטנטים בוויקישיתוף אתר האינטרנט הרשמי של צבי הנינג'ה: טירוף המוטנטים (באנגלית) "צבי הנינג'ה: טירוף המוטנטים", במסד הנתונים הקולנועיים IMDb (באנגלית) "צבי הנינג'ה: טירוף המוטנטים", באתר AllMovie (באנגלית) "צבי הנינג'ה: טירוף המוטנטים", באתר Rotten Tomatoes (באנגלית) "צבי הנינג'ה: טירוף המוטנטים", באתר Metacritic (באנגלית) "צבי הנינג'ה: טירוף המוטנטים", במסד הנתונים הקולנועיים KinoPoisk (ברוסית) Chad de Guzman, Oppenheimer and Barbie Take Top Prizes at Critics Choice Awards: See All the Winners, Time, ‏15 בינואר 2024 (באנגלית אמריקאית) Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏6 בדצמבר 2023 (באנגלית אמריקאית) IPA Admin, IPA Reveals Nominations for the 28th Satellite™ Awards, International Press Academy, ‏18 בדצמבר 2023 (באנגלית אמריקאית)
מנזר סנט ברוקארדוס

מנזר סנט ברוקארדוס הוא מנזר כרמליתי נטוש אשר נעול על ידי דלת מתכת במערת קומתיים בנחל שיח שבחיפה, המנזר נבנה כבר בתקופה הצלבנית, וכיום הוא משתייך למסדר הכרמליתי. המנזר נבנה בתקופה הצלבנית בארץ ישראל, לא ידוע עליו הרבה דאז, לפי המסורת הנוצרית אליהו הנביא עצמו התגורר במערה של המנזר. זו מערה טבעית שהורחבה על ידי הנזירים לצורכיהם, פתח המערה חסום עד היום בדלת מתכת ונפתח אחת לכמה שנים בתדירות נדירה וחריגה מאוד. הנזירים התגוררו במערות החל מהתקופה הצלבנית והשתמשו במי המעיינות של נחל שיח לגידולים חקלאיים. הם נעזרו גם בתרומות שקיבלו מצליינים. בתחילת המאה ה-13 חברו הנזירים והקימו את המסדר הכרמליתי. הם בנו את הכנסייה שהייתה בעלת שתי קומות ובעלת חומה כפולה לכיוון מערב. ההתיישבות במקום פסקה בעקבות התפוררות הממלכה הצלבנית. בסמוך לשרידי הכנסייה נבנתה קאפלה קטנה שבקירותיה שובצו אבנים מהכנסייה. הקאפלה נבנתה על ידי הכרמליתים לאחר חזרתם לאזור הכרמל. בשנת 1870, ביקר הארכאולוג והגאוגרף הצרפתי ויקטור גרן במקום, וכתב: ”בשעה שבע וחמישים דקות נכנסנו מזרחה לבקעה פורייה. נטועים בה עצי תאנה, רימון וזית, ופה ושם גדלים גם עצי חרוב אחדים...הנוצרים מכנים את הבקעה הזאת 'עמק המארטירים' מפני שהמוסלמים טבחו בה בשנת 1238 מספר מסוים של נזירים 'כרמליים'. בפי הערביים שמה ואדי אסיאח. בשעה שבע וחמישים וחמש דקות הגענו לעין אסיאח. המבוע הזה נובע מתחת לשן סלע ומימיו נקווים בברכה חצובה בסלע, שאורך צלעה כשמונה צעדים. הנוצרים מוקירים אותו בשם 'מעיין אליהו ', ולפי מסורת עתיקת ימים הוא פרץ לפתע כמענה לתפילת הנביא הגדול שזכרו נשאר כרוך בשמו. משם והלאה נעשה שבילנו תלול וצר יותר...עד מהרה ראינו לימיננו את שרידי הכתלים של המנזר העתיק על שם ברוקארדיוס הקדוש. הציפוי הוסר זה כבר, והמשובחות שבאבנים הועתקו ברובן זה כבר לצורך בנייה במקום אחר. בפנים התמוטט הכול וקרס, וסבכי שיחים הכו שורש במתחם הנטוש של המנזר הזה. שרדו ממנו אך קשתות חדות אחדות וקטעי קירות שעודם עומדים פה ושם. לפני חמש עשרה שנה בערך קיבלו נזירי הכרמל את הזכות לקומם בין החורבות האלה בית יראה קטן ולערוך בו מיסה פעם בשנה.”. האזור כיום תחת חפירות ארכאולוגיות אך ברובו מוזנח, הכנסייה הגדולה בנויה מתחת לשכונת כרמליה בחיפה ומדרום לאפיק נחל שיח, ומוקף גדר של רשות הטבע והגנים ורשות העתיקות. המערה ובה המנזר ודלת המתכת נמצאת מצידו הצפוני של האפיק. במאי 2023 נפתחה המערה לרגל חקר ותערוכה חדשה במוזיאון חיפה לאמנות. לורנס אוליפנט בספרו חיפה, מספר על הנחל ועל השרידים של ההתיישבות הכרמליתית. הוא קורא למקום עמק הקדושים והמעונים. המסורת הכרמליתית מספרת שהנזירים שישבו במקום נטבחו בידי הכובשים המוסלמים. נחל שיח ויקטור גרן, תיאור גאוגרפי, היסטורי וארכאולוגי של ארץ – ישראל – כרך חמישי: השומרון (ב), ירושלים: יד יצחק בן צבי, 1984 – עמוד: 193 מוזיאוני חיפה, מערת המנזר הכרמליתי בואדי שיח' בחיפה נפתחה ל 24 שעות, באתר חי פֹּה - תאגיד החדשות של חיפה והסביבה, ‏2023-05-08 לורנס אוליפנט, חיפה - כתבות מארץ ישראל- לורנס אוליפנט | FindaBook.co.il, באתר www.findabook.co.il
צ'ויס רנדל

צ'ויס בוזוול רנדל (באנגלית: Choice Boswell Randell‏; 1 בינואר 1857 – 19 באוקטובר 1945) היה עורך דין ופוליטיקאי אמריקאי שכיהן שש קדנציות כחבר בית הנבחרים של ארצות הברית מטקסס מ-1901 עד 1913. הוא היה אחיינו של לושיוס ג'רמיה גרטרל. צ'ארלס בוזוול רנדל נולד ב-1 בינואר 1857 לג'יימס ל. וללואיזה אמנתה (גרטרל) רנדל במחוז מוריי, ג'ורג'יה. הוא למד בבתי ספר ציבוריים ופרטיים ובמכללה החקלאית של צפון ג'ורג'יה בדהלונגה, ג'ורג'יה, אך לא סיים את לימודיו. במקום זאת, הוא שינה את מסלול לימודיו למשפטים והתקבל ללשכת עורכי הדין של מדינת ג'ורג'יה בשנת 1878. רנדל החל את עריכת הדין שלו בדניסון, טקסס, בינואר 1879. הוא עבר לשרמן, טקסס, בשנת 1882 והמשיך לעסוק בעריכת דין. רנדל נבחר כדמוקרט לקונגרס ה-57 ולחמשת הקונגרסים שלאחר מכן, וכיהן מ-4 במרץ 1901 עד 3 במרץ 1913. הוא לא תמך בבחירה לנשים והביע במכתב למנהיגת הסופרג'יסטיות לנשים ארמינה תומפסון פולסום שדאגתו מבוססת על גזע. רנדל היה המחבר של החלטות האנטי-גרפט למנוע מחברי הקונגרס של ארצות הברית לקבל מתנות או עמלות מכל מי שיש לו עסקים לפני הקונגרס. בהמתנה לחלוקה מחדש של מחוז הקונגרס שלו, רנדל בחר להתמודד לסנאט של ארצות הברית ב-1912, במקום להתמודד לבחירה מחדש כחבר בית הנבחרים של ארצות הברית. רנדל לא הצליח בניסיונו להיבחר לסנאט, וסם רייברן החליף אותו בבית הנבחרים האמריקני. לאחר סיום הקריירה שלו בשירות הציבורי, רנדל חזר לעסוק בעריכת דין. רנדל מת בשרמן, טקסס, ב-19 באוקטובר 1945. צ'ויס רנדל, באתר המדריך הביוגרפי של הקונגרס של ארצות הברית (באנגלית) צ'ויס רנדל, באתר "Find a Grave" (באנגלית)
ג'וזף ביילי

ג'וזף וולדון ביילי האב (באנגלית: Joseph Weldon Bailey Sr.‏; 6 באוקטובר 1862 – 13 באפריל 1929), היה סנאטור של ארצות הברית, חבר בית הנבחרים של ארצות הברית, עורך דין ודמוקרט בורבוני שהיה מפורסם בזכות נאומיו המשבחים גורמים שמרניים של זמנו, כגון כהתנגדות לזכות בחירה לנשים או להגבלות על עבודת ילדים. הוא כיהן כנציג הקונגרס בין 1891 ל-1901, וכמנהיג המיעוט בבית הנבחרים מ-1897 עד 1899. ב-1901 הוא נבחר לסנאט, וכיהן עד 1913. ההיסטוריונית אלנה גרין אומרת שביילי "נודע בטקסס כמגן קפדני של זכויות מדינות, שמרנות חוקתית וכלכלה שלטונית. מתנגדיו ראו בו סמל של פריבילגיה ושחיתות בממשל". בנו של ביילי, ג'וזף וולדון ביילי הבן, היה אף הוא חבר בית הנבחרים של ארצות הברית בין השנים 1933–1935. ביילי, שנולד ב-6 באוקטובר 1862 בקריסטל ספרינגס במחוז קופייה מחוץ לג'קסון, מיסיסיפי, למד באוניברסיטת מיסיסיפי באוקספורד, שם ב-1879 הצטרף לאחוות Delta Psi היוקרתית (AKA St. Anthony Hall). הוא סיים תואר במשפטים באוניברסיטת קמברלנד ב-1883 והתקבל ללשכת עורכי הדין במיסיסיפי באותה שנה. הוא עבר לגיינסוויל, טקסס, בשנת 1885, שם המשיך לעסוק בעריכת דין. הוא היה פעיל פוליטית בתור דמוקרט הן במיסיסיפי והן בביתו החדש והיה לו מוניטין של דובר ציבור מצוין שקידם את הדמוקרטיה הג'פרסונית. הוא נבחר לבית הנבחרים ב-1891 והתייחד במהירות כתומך מוביל לכסף חופשי, מה שתרם לבחירתו כמנהיג המיעוט של בית הנבחרים של ארצות הברית ב-1897. הוא הפעיל השפעה ניכרת על עמיתיו, אך גם נאבק לאחד את הוועדה המחולקת שלו. ב-14 באפריל 1897, כמה מהדמוקרטים בבית הנבחרים, בראשות דייוויד א. דה ארמונד, ביקשו לחסום דחיה של שלושה ימים, תמרון שהובן כהכחשה ליחסי שיתוף הפעולה של ביילי עם היושב ראש הרפובליקני תומאס ברקט ריד. האכזבה הקשה ביותר של ביילי כמנהיג המיעוט הגיעה ב-1898, כאשר טען שחברי קונגרס שקיבלו מינוי לשרת בצבא מבלי להתפטר מהקונגרס, הפרו את סעיף אי הכשירות של החוקה. למרות הסנגוריה של ביילי, רוב הדמוקרטים התנגדו להצעה לשקול החלטה שהייתה מדיחה כמה חברים מהקונגרס אשר החזיקו בו זמנית במינויים במהלך מלחמת ארצות הברית–ספרד. למחרת, ביילי הכריז שהוא לא יהיה מועמד למנהיג המיעוט בקונגרס הבא. הוא נבחר לסנאט האמריקאי ב-1901. הקריירה הפוליטית שלו הוכתמה על ידי תקיפה נגד הסנאטור אלברט ג'יי בוורידג', רפובליקני מאינדיאנה. חקירות שלאחר מכן העלו הכנסות חשודות וקשרים פיננסיים שהיו לביילי עם תעשיית הנפט המתפתחת. אף על פי כן, האשמות כספיות נגד ביילי ב-1906 איימו על בחירתו מחדש לסנאט, משימה שהייתה אז בסמכותו של בית המחוקקים בטקסס, ולא של מצביעי המפלגה. כהונתו הסתיימה ב-3 בינואר 1913 כאשר התפטר ממושבו בסנאט. לאחר תבוסתו על ידי פט מ. נף בפריימריז הדמוקרטיים לתפקיד מושל טקסס ב-1920, עבר ביילי לדאלאס כדי לעסוק בעריכת דין. ב-13 באפריל 1929, הוא מת באולם בית המשפט בשרמן, טקסס, בעת שהתיישב לאחר שהשלים ויכוח. מדיה וקבצים בנושא ג'וזף ביילי בוויקישיתוף ג'וזף ביילי, באתר המדריך הביוגרפי של הקונגרס של ארצות הברית (באנגלית) ג'וזף ביילי, באתר "Find a Grave" (באנגלית) "TSHA | Bailey, Joseph Weldon". www.tshaonline.org. נבדק ב-2022-01-31. "BAILEY, Joseph Weldon, (1862 - 1929)". Library of Congress. נבדק ב-23 ביוני 2015. {{cite web}}: (עזרה)
סטיבן בולוק

סטיבן בולוק (באנגלית: Stephen Bullock‏; 10 באוקטובר 1735 – 2 בפברואר 1816) היה חבר בית הנבחרים של ארצות הברית ממסצ'וסטס. בולוק נולד ב-10 באוקטובר 1735 ברהובות שבפרובינציית מפרץ מסצ'וסטס, למד בבתי הספר הנפוצים, לימד בבית ספר, והיה קפטן של הפלוגה השישית בגדוד המיליציה של מסצ'וסטס של קולונל תומאס קרפנטר השלישי במהלך מלחמת העצמאות, והשתתף בקרב על רוד איילנד בשנת 1778. הוא היה ציר לוועידה החוקתית הראשונה של המדינה ב-1780 והיה חבר בבית הנבחרים של מסצ'וסטס ב-1783, 1785, 1786, 1795 ו-1796. בולוק נבחר כפדרליסט לקונגרס החמישי, כיהן מ-4 במרץ 1797 עד 3 במרץ 1799. הוא היה שופט של בית המשפט לתביעות נפוצות עבור מחוז בריסטול ומ-1803 עד 1805 היה חבר במועצת המושל. הוא מת ברהובות ב-2 בפברואר 1816. סטיבן בולוק, באתר המדריך הביוגרפי של הקונגרס של ארצות הברית (באנגלית) סטיבן בולוק, באתר "Find a Grave" (באנגלית) ערך זה הוא קצרמר בנושא פוליטיקאים אמריקאים. אתם מוזמנים לתרום לוויקיפדיה ולהרחיב אותו.
פיליפ אנדרו טריינור

פיליפ אנדרו טריינור (באנגלית: Philip Andrew Traynor‏; 31 במאי 1874 – 5 בדצמבר 1962) היה רופא שיניים ופוליטיקאי אמריקאי מווילמינגטון, דלאוור הוא היה חבר במפלגה הדמוקרטית וכיהן שתי קדנציות כחבר בית הנבחרים של ארצות הברית מדלאוור. טריינור נולד ב-31 במאי 1874 בווילמינגטון, דלאוור. הוא למד בבתי הספר הציבוריים, Goldey Business College, בווילמינגטון, ובאוניברסיטת דלאוור בניוארק. הוא סיים את לימודיו ב-1895 במחלקה לרפואת שיניים של אוניברסיטת פנסילבניה בפילדלפיה, והחל לעסוק ברפואת שיניים בווילמינגטון. טריינור היה חבר במועצת רפואת השיניים של דלאוור מ-1918 עד 1943, וכיהן כיו"ר שלה לאחר 1922. הוא היה גם סגן נשיא וחבר בחבר הנאמנים של בית הספר התעשייתי לבנים פריס מ-1938 עד 1942. הוא נבחר לבית הנבחרים של ארצות הברית בשנת 1940, כשהוא מביס את הנציג הרפובליקני המכהן בארצות הברית ג'ורג' ס. ויליאמס. הוא הפסיד בניסיונו להיבחר לכהונה שנייה ב-1942 לרפובליקני, ארל ד. וילי, אך בסיבוב חוזר ב-1944 ניצח את וילי וחזר לבית הנבחרים האמריקני. לבסוף, הוא הפסיד בניסיונו להיבחר לכהונה שלישית לרפובליקני ג'יי קיילב בוגס, עורך דין במחוז ניו קאסל, ותיק מלחמה. טריינור כיהן ברוב הדמוקרטי בקונגרסים ה-77 וה-79. הוא כיהן בתפקיד מ-3 בינואר 1941 עד 3 בינואר 1943, ושוב מ-3 בינואר 1945 עד 3 בינואר 1947, במהלך הממשל של נשיאי ארצות הברית פרנקלין ד' רוזוולט והארי ס. טרומן. טריינור מת ב-5 בדצמבר 1962 בווילמינגטון, דלאוור, ונקבר בבית הקברות של הקתדרלה שם. פיליפ אנדרו טריינור, באתר "Find a Grave" (באנגלית) פיליפ אנדרו טריינור, באתר המדריך הביוגרפי של הקונגרס של ארצות הברית (באנגלית)
ג'אדו – שואה במדבר

ג'אדו – שואה במדבר הוא סרט תיעודי משולב אנימציה. המגולל את סיפור מחנה הריכוז ג'אדו שבלוב, אליו נשלחו יהודי לוב בידי הגרמנים והאיטלקים, דרך עיניו של אחד מניצולי המחנה, החל מתחילת השואה ועד לפטירתו. לטובת הסרט נבנה מודל ייחודי של המחנה והוא צולם במצלמה זעירה. אל המודל התווספו אנימציות שחיברו בין הטקסטים של היומן לבין המחנה. הסרט הוצג בפסטיבל הקולנוע ירושלים ה-40, בשנת 2023. הסרט נחשב לייחודי מסוגו עקב היותו אחד מהסרטים הבודדים המתרכזים בשואה שהתרחשה מעבר לגבולות אירופה ובפרט בשואת לוב תוך מתן דגש על המאבק שאותם ניצולים עברו כדי להשיג הכרה בהם מצד מדינת ישראל. בגיל עשרים בלבד נשלח יוסף דעדוש למחנה הריכוז ג'אדו שבלב המדבר הלובי, עם למעלה מ-3,000 מיהודי העיר בנגאזי בה הוא גר קודם מלחמת העולם השנייה. יוסף כתב במחנה יומן שתיאר את החיים שם על אף שבעשותו כך סיכן את חייו. ביומן תיאר יוסף את החיים במחנה בזמן אמת. במשך שבעים שנה הוחזק היומן נעול בארון שאסר יוסף לפתוח עד לאחר מותו. הסרט גם מציג את יחסה של מדינת ישראל בעשורים הראשונים כלפי שואת יהודי צפון אפריקה בכלל ולשואת יהודי לוב בפרט. שואת יהודי לוב שואת צפון אפריקה סרט שואה ג'אדו - שואה במדבר, באתר @yadvashem (באנגלית) ג'אדו – שואה במדבר - NFCT, באתר nfct.org.il, ‏2023-07-02 ג'אדו – שואה במדבר | יום השואה הבינלאומי, באתר סינמטק תל אביב ג'אדו – שואה במדבר, באתר Jerusalem Film Festival ערך זה הוא קצרמר בנושא השואה ובנושא קולנוע. אתם מוזמנים לתרום לוויקיפדיה ולהרחיב אותו.
ג'וזף ביילי הבן

ג'וזף וולדון ביילי הבן (באנגלית: Joseph Weldon Bailey Jr.‏; 15 בדצמבר 1892 – 17 ביולי 1943) היה חבר בבית הנבחרים של ארצות הברית מטקסס. אביו, ג'וזף וולדון ביילי, היה חבר בשני הבתים של הקונגרס של ארצות הברית. ביילי נולד ב-15 בדצמבר 1892 בג'ונסוויל, טקסס. הוא למד בבתי ספר ציבוריים בגיינסוויל ולאחר מכן בוושינגטון הבירה. הוא סיים את לימודיו ב-1915 באוניברסיטת פרינסטון וב-1919 בבית הספר למשפטים של אוניברסיטת וירג'יניה. הוא שירת בצבא ארצות הברית בין השנים 1917 עד 1919 במהלך מלחמת העולם הראשונה והשיג דרגת לוטננט ראשון כחבר ברגימנט ארטילריית השדה ה-314, יחידה של הדיוויזיה ה-80. הוא היה עורך דין וניהל משרד פרטי. ביילי נבחר כדמוקרט לקונגרס השבעים ושלוש, לאחר שכיהן מ-4 במרץ 1933 עד 3 בינואר 1935. הוא לא הועמד למינוי מחדש ב-1934, אך היה מועמד לא מוצלח מטעם הדמוקרטים לסנאט של ארצות הברית, תפקיד שאביו כיהן בין השנים 1901 ל-1913. הוא הפסיד בבחירות לטום קונלי. בשנת 1942, לאחר פרוץ מלחמת העולם השנייה, קיבל ביילי מינוי כקפטן בחיל הנחתים של ארצות הברית. הוא מת במחנה האוז שבג'ונסוויל, טקסס ב-17 ביולי 1943 זמן קצר לאחר תאונת דרכים. הוא נקבר במקור בבית הקברות פיירוויו בג'ונסוויל עם אביו, אך הוא הועבר לבית הקברות הילקרסט בדאלאס ב-1958 לבקשת אלמנתו. ג'וזף ביילי הבן, באתר המדריך הביוגרפי של הקונגרס של ארצות הברית (באנגלית) ג'וזף ביילי הבן, באתר "Find a Grave" (באנגלית)
דניאל דמידוב

דניאל דמידוב (נולד ב-22 באפריל 1989) הוא שחקן ישראלי. הוריו של דמידוב הם השחקנים ישראל דמידוב וסבטלנה דמידוב. דמידוב הוא אחיהם הגדול של השחקנים גיא דמידוב ועמנואל דמידוב. דמידוב הוא בוגר של תיכון א' עירוני לאמנויות, תל אביב של שנת 2007. והוא גם בוגר של הסטודיו לאמנויות התיאטרון מיסודו של יורם לוינשטיין של שנת 2016. דמידוב זכה בשתי מלגות מקום 1 בתחרויות מונולוגים של חנוך לוין.בשנים 2007–2010 שירת בצה"ל בתור לוחם איסוף קרבי. את קריית המשחק הראשונה שלו התחיל דמידוב בשנת 1997 כששיחק בסדרת הטלוויזיה של ערוץ 2 "פלורנטין" בה גילם את דמותו של דניאל. בשנת 2006 גילם את דמותו של לב בסרט "גיבורים קטנים". בשנת 2015 התארח בתפקיד עצמו בסדרה הקומית של ערוץ הילדים "נדחפים". בשנת 2016 השתתף בעונה השנייה של סדרת הנוער ששודרה בערוץ הילדים של חברת Yes "שוברי גלים" שיחק את עמית ״גוצ'י״. בשנת 2018 השתתף בעונה הרביעית של הסדרה הקומית המצליחה של רשת 13 "שנות ה-80" בתפקיד שירוזה טרטמן. באותה השנה גם שיחק בסדרת הטלוויזיה "האוצר שלנו" ששודרה בכאן חינוכית. בנוסף באותה השנה גם הופיע בסרט "פרופיל 120". בשנת 2024 שיחק בסרט "מורסה" בתפקיד מתן. תיאטרון גשר "קדוש מעונה" (2016) בתפקיד בנימי. "חוות חיות" (2017) בתפקיד ג'ונס. תיאטרון הבימה "התקווה" (2017) בתפקיד גרשון. תיאטרון מדיטק "איינשטיין הצעיר" (2019) בתפקיד אנטון. אנסמבל עיתים בקאמרי "טימון בן אתונה" (2017) בתפקיד אפמנטוס. הסטודיו למשחק של יורם לוינשטיין "קליגולה", בתפקיד "קליגולה", מאת: אלבר קאמי, ובמחזמר שנקראה "צ'פלין – המחזמר" מחזמר על חייו של צ'ארלי צ'פלין. דניאל דמידוב, במיזם "אישים" לתיעוד היצירה הישראלית דניאל דמידוב, במסד הנתונים הקולנועיים IMDb (באנגלית) דניאל דמידוב, באתר ספר הקולנוע הישראלי דניאל דמידוב - ייצוג 1, באתר ייצוג 1, ‏7 בנובמבר 2019 דניאל דמידוב – וואלה סרטים, באתר וואלה נדחפים- פינת הסלפי עם דניאל דמידוב, סרטון בערוץ "kidstv", באתר יוטיוב (אורך: 01:50) יובל אראל‏, כאן החיים הם סרט, בבלוג של יובל אראל, מגזין מוזיקה ותרבות, 24 באוקטובר 2016
היאוואטה הקטן

היאוואטה הקטן (באנגלית: Little Hiawatha) הוא סרט קצר מונפש קומי אמריקאי באורך 9 דקות, המשמש כסרט ה-67 בסדרת הסרטים "סימפוניות טיפשיות" של חברת וולט דיסני. הסרט בוים על ידי דייוויד הנד, הולחן על ידי אלברט היי מאלוט והופק על ידי וולט דיסני. הסרט הונפש בטכניקולור על ידי האנימטורים דיק הומר, צ'ארלס ת'ורסון, אולי ג'ונסטון, פרד מור ופרנק תומאס באולפני ההנפשה של וולט דיסני. הפקת הסרט הייתה יקרה והיא החלה בסתיו 1936. בהשראת השיר האפי "שירת היאותה" מאת הנרי וודסוורת' לונגפלו ותסריט מאת צ'אק קאוץ' וורנון סטלינגס, הסרט עוקב אחר ילד אינדיאני שלאחר שמרחם על ארנבת שהיה אמור לצוד מקבל עזרה מחיות היער שדוב רודף אחריו. הסרט יצא לאקרנים במקור ב-15 במאי 1937 בהפצת יונייטד ארטיסטס, כאשר הוא האחרון שהופץ על ידי החברה לאחר שסדרת הסרטים החלה להיות מופצת על ידי RKO עד סיומה. בישראל הסרט הופץ לראשונה על ידי פורום פילם בשנת 2005, כחלק מהכרך השני של סדרת התקליטורים "אגדות דיסני". בהתבסס על עלילת הסרט והדמות הראשית, נכתבו מספר ספרים ורצועות קומיקס, כמו כן נשקל לעשות סרט עלילתי בלייב אקשן. בשנת 1941 יצא הסרט הקצר "Hiawatha's Rabbit Hunt" בכיכובו של באגס באני כחלק מסדרת הסרטים "מרי מלודיס", אשר משמש כפרודיה לסרט זה. במהלך קריינות הפתיחה, נראה ילד אינדיאני בשם היאוואטה הקטן שחותר בקאנו במורד נהר בדרכו לצוד. בהגיעו ליבשה הוא יוצא החוצה ומיד נופל בבור נסתר במים, מה שגורם לצחוקן של החיות ביער. הילד רודף אחריהן, כשהמכנסיים שלו נופלות לעיתים קרובות. היאוואטה הקטן רודף אחרי חגב, אך מסוכל כאשר הוא יורק לו בפניו, לשעשוע של שאר החיות. הוא רודף אחריהן שוב ומצליח לתפוס ארנבת תינוקת על גדם עץ; עם זאת, הוא מגלה שהוא לא מסוגל להרוג אותה, במיוחד שהיא עושה לו שוב ושוב מבטים עצובים, ואפילו לאחר שהוא מחמש אותה בחץ וקשת. מתוסכל, הוא מחזיר אותה למשפחתה ואז שובר את החץ והקשת שלו, לשמחתן הרבה של החיות. זמן קצר לאחר מכן, הילד נתקל בקבוצה של עקבות דובים, אשר מובילה אותו למפגש פנים אל פנים עם גור דובים. הוא רודף אחריו, אך נתקל באמו המגוננת של הגור, שרודפת אחריו באגרסיביות ביער. כהכרת תודה על כך שחס על חייהן, שאר החיות מתאגדות על מנת להרחיק את היאוואטה הקטן מציפורני הדוב. לבסוף חוזר הילד בשלום לקאנו שלו וחותר אל השקיעה, בזמן שהחיות מתאספות ונפרדות ממנו לשלום. הקריינות שמופיעה בתחילת הסרט בוצעה בשפת המקור על ידי גאיין ויטמן. קולות נוספים בשפת המקור נעשו, בין היתר, על ידי מרי מודר ודורותי קומפטון. הסרט דובב לעברית בשנת 2005 בביומה ותרגומה של שפרירה זכאי, שעבדה על כל סרטי הקולנוע שהופקו על ידי אולפני וולט דיסני באותה תקופה. בגרסה העברית של הסרט את הקריינות עושה אלי גורנשטיין. ליאונרד מלטין ציין בספרו "Of Mice and Magic: A History of American Animated Cartoons" שסרטים כמו זה והסרט "ארץ המוזיקה" העלו את היוקרה של צוות דיסני. "היאוואטה הקטן", במסד הנתונים הקולנועיים IMDb (באנגלית) "היאוואטה הקטן", במסד הנתונים הקולנועיים KinoPoisk (ברוסית) וינסנט רנדל, Little Hiawatha, באתר Drawn to Imagination‏, 17 באפריל 2017 ולריו פאקגנלה, Little Hiawatha, באתר The Disney Compendium הצד האחורי של ה-DVD "אגדות דיסני - חלק 2" בעברית Little Hiawatha - Disney Story, באתר יוטיוב, 13 בפברואר 2012 ג'ים קורקיס, Disney’s Never Made “Hiawatha” Animated Feature, באתר Cartoon Research‏, 6 בספבטבר 2019 דייב סמית', Disney A to Z‏, 1996 ליאונרד מלטין, Of Mice and Magic: A History of American Animated Cartoons‏, 1980
פיליפ סלזניק

פיליפ סלזניק (באנגלית: Philip Selznick; 8 בינואר 1919 – 12 ביוני 2010) היה סוציולוג אמריקאי שחקר את התנהגותם של ארגונים בירוקרטיים, וניתח את כשליהם. סלזניק התמקד במנגנון ההאצלה (delegation), כלומר- תהליך בו דרג ניהולי גבוה בהירארכיה הארגונית מעניק סמכויות שונות למספר יחידות משנה נמוכות ממנו. על-פי סלזניק, להאצלה שתי תוצאות: נוצרות יחידות-משנה המתמחות בתחום חלקי, על ידי הדרכה והכשרה ספציפיות. התמחות זו מביאה לתלות של ההנהלה, שאינה מומחית בתחום המסוים, דבר שמגביר את ההאצלה. עם הזמן, הופכות יחידות המשנה את מטרת המשנה שבתחום אחריותן למטרה כלל-ארגונית, ובזכות התלות של ההנהלה ביחידת המשנה, מכתיבות יחידות המשנה את מטרות המשנה שלהן כמטרות כלליות. נוצר פיצול אינטרסים בין יחידות המשנה השונות, המוביל ליריבויות ביניהן. פיצול זה מאלץ את ההנהלה לאמץ תפקידי גישור והכרעה בין יחידות המשנה, דבר הפוגע ביכולתה לנהל באופן תקין את הארגון. היריבויות בין יחידות המשנה גוברות עם העמקת המומחיות וההאצלה. לטענת סלזניק, הנהלה במצבי משבר ושינוי לא תוכל לגשר על הפערים, ותאלץ לברור בין מטרות המשנה בלא ידע תואם. מונחים במבנה ארגוני פיליפ סלזניק, באתר פרויקט הגנאלוגיה במתמטיקה פיליפ סלזניק, דף שער בספרייה הלאומית ערך זה הוא קצרמר בנושא אמריקאים ובנושא סוציולוגיה. אתם מוזמנים לתרום לוויקיפדיה ולהרחיב אותו.
כפר שובא

כְּפַר שׁ֫וּבַּא (בערבית: كفر شوبا, לעיתים נכתב כמילה אחת: كفرشوبا) הוא כפר לבנוני בנפת חאצביא, במחוז א-נבטיה שבדרום לבנון. תושבי הכפר הם מוסלמים סונים. הכפר נמצא באזור ערקוב (ער'), בגובה 1,256 מטר מעל פני הים, ובמרחק 130 ק"מ מביירות. גובהו של הכפר ומיקומו בקרבת הגבול עם ישראל ורמת הגולן, לא רחוק מחוות שבעא, מאפשרים תצפית טובה לעומק ישראל ובקעת הלבנון. כפר שובא הוא הכפר השני בגודלו בדרום לבנון. המשפחות הגדולות בכפר הן אל-קאדרי, קַסַב (قصب), עבדאללה, דיאב, ע'אנם, שיבלי (شبلي), סאלח, ח'בייז (خبيز). חקלאי הכפר מגדלים זיתים, תאנים, ענבים ודובדבנים. במהלך מלחמת חרבות ברזל, חיל האוויר הישראלי תקף מספר פעמים מטרות צבאיות (כולל עמדות שיגור ותשתיות טרור) של ארגון הטרור חזבאללה במרחב הכפר. מערכת אתר חיל-האוויר, ‏היום ה-96 למלחמה: במהלך היממה האחרונה הותקפו מעל 150 מטרות טרור בשטח הרצועה, באתר חיל האוויר הישראלי, 10 בינואר 2024 מערכת את"צ, יומן המלחמה - 25/04, באתר צה"ל, ‏25 באפריל 2024